Απολλόδωρος ο Επικούρειος

Ο Απολλόδωρος (2ος αιώνας π.Χ) ήταν επικούρειος φιλόσοφος και ο σχολάρχης της επικούρειας σχολής στην Αθήνα.

Σύμφωνα με τον Διογένη Λάερτιο τον φώναζαν κηποτύρρανο λόγω της συνήθειάς του να επιδίδεται σε ένα είδος τυραννίας ή υπεροχής στον κήπο ή στην σχολή του ΕπίκουρουΔιογένης Λαέρτιος, Βίοι Φιλοσόφων, Ι΄, 26 Ήταν ο δάσκαλος του Ζήνωνος του Σιδωνίου ο οποίος και τον διαδέχθηκε στην θέση του σχολάρχη περίπου το 100 π.Χ. Πιστεύεται ότι έχει γράψει έως και 400 βιβλία, τα οποία όμως έχουν όλα χαθεί.

Δύο έργα του μόνο αναφέρονται με τον τίτλο τους. Το ένα λεγόταν Η ζωή του Επίκουρου.Διογένης Λαέρτιος, Βίοι Φιλοσόφων, Ι΄, 2 Έγραψε επίσης και τη Συλλογή Δογμάτων, στην οποία υποστήριξε ότι ο Επίκουρος είχε γράψει περισσότερα πρωτότυπα έργα από τον στωικό φιλόσοφο Χρύσιππο, επειδή μολόνοτι ο Χρύσιππος είχε γράψει 700 βιβλία, αυτά ήταν γεμάτα με αποφθέγματα άλλων συγγραφέων.Διογένης Λαέρτιος, Βίοι Φιλοσόφων, Ζ΄, 180

 Σημειώσεις 

Κατηγορία:Αρχαίοι Έλληνες φιλόσοφοι
Κατηγορία:Επικούρειοι φιλόσοφοι
Κατηγορία:Αρχαίοι Αθηναίοι